Държавен вестник, бр. 84, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  84
(2) До изтичането на срока за подаване на
офертите всеки кандидат в процедурата може
да промени, допълни или оттегли офертата си.
Чл. 12. (1) Всеки кандидат в процедура за
възлагане на малка обществена поръчка има
право да представи само една оферта.
(2) Когато критерият за оценка на офертите
е икономически най-изгодната оферта и възло-
жителят не е ограничил възможността за пред-
ставяне на варианти, кандидатът може да пред-
ложи няколко варианта в офертата си.
(3) Лице, което е дало съгласие и е посоче-
но като подизпълнител в офертата на друг кан-
дидат, не може да представя самостоятелна
оферта.
Чл. 13. (1) Всяка оферта трябва да съдържа:
1. удостоверение за актуално състояние или
документ за регистрация на чуждестранно лице
съобразно националното му законодателство,
а когато е физическо лице—копие от документ
за самоличност;
2. доказателства за техническите възмож-
ности и/или квалификация по чл. 51 ЗОП, посо-
чени от възложителя в обявлението за общест-
вена поръчка;
3. декларация за липса на обстоятелствата
по чл. 47, ал. 1 ЗОП;
4. декларация за липса на обстоятелствата
по чл. 47, ал. 2 ЗОП, посочени от възложителя
в обявлението за обществена поръчка;
5. подизпълнителите, които ще участват
при изпълнението на поръчката, и дела на
тяхното участие, ако кандидатът предвижда под-
изпълнители;
6. срок за изпълнение на поръчката;
7. предлагана цена;
8. декларация, че в предложената цена е
спазено изискването за минимална цена на тру-
да—в случаите, когато обществената поръчка е
за строителство;
9. срок на валидност на офертата;
10. списък на документите, съдържащи се в
офертата, подписан от кандидата.
(2) При публичен търг офертата съдържа
документите и данните по ал. 1, т. 1, 3, 4, 9 и 10.
(3) Когато кандидатът предвижда участие
на подизпълнители, документите по ал. 1, т. 1—
4 и 10 се представят за всеки от тях.
(4) Когато кандидат в процедурата е обеди-
нение, което не е юридическо лице, документи-
те по ал. 1, т. 1—5 и 10 се представят от всяко
физическо или юридическо лице, включено в
обединението.
(5) Когато кандидатът в процедура е чуж-
дестранно физическо или юридическо лице или
техни обединения, офертата се подава на бъл-
гарски език, документът по ал. 1, т. 1 се предс-
тавя в легализиран превод, а документите по
ал. 1, т. 2—5 и 10, които са на чужд език, се
представят и в превод. Ако кандидатът е обеди-
нение, документите се представят за всеки от
участниците в него.
(6) Когато поръчката е с място на изпълне-
ние извън страната, офертата и документите
към нея могат да се представят на официалния
език на съответната страна.
Чл. 14. (1) Офертата се представя в запеча-
тан непрозрачен плик от кандидата или от упъл-
номощен от него представител лично или по
пощата с препоръчано писмо с обратна разпис-
ка. Върху плика кандидатът посочва адрес за
кореспонденция, телефон и по възможност—
факс и електронен адрес, а когато офертата е за
самостоятелно обособени позиции—и за кои
позиции се отнася.
(2) Предлаганата с офертата цена се предс-
тавя в отделен запечатан непрозрачен плик с
надпис “Предлагана цена”, поставен в плика с
офертата.
(3) При приемане на офертата върху плика
се отбелязват поредният номер, датата и часът
на получаването и посочените данни се запис-
ват във входящ регистър, за което на приноси-
теля се издава документ.
(4) Възложителят не приема за участие в
процедурата и връща незабавно на кандидати-
те оферти, които са представени след изтичане
на крайния срок или в незапечатан, прозрачен
или скъсан плик. Тези обстоятелства се отбе-
лязват в регистъра по ал. 3.
Чл. 15. (1) Срокът на валидност на офертите
е времето, през което кандидатите са обвърза-
ни с условията на представените от тях оферти.
(2) Срокът по ал. 1 се определя в календар-
ни дни.
(3) Възложителят може да изиска от класи-
раните кандидати да удължат срока на валид-
ност на офертите си до момента на сключване
на договора за малката обществена поръчка.
Раздел III
Разглеждане, оценка и класиране
на офертите
Чл. 16. (1) Подготовката и провеждането на
процедурите за възлагане на малки обществе-
ни поръчки се извършват от възложителя.
(2) Възложителят отговаря за приемането и
съхраняването на офертите.
(3) Възложителят е длъжен да съхранява
цялата документация по провеждането на вся-
ка процедура за възлагане на обществена по-
ръчка най-малко 3 години след приключване
изпълнението на договора.
Чл. 17. (1) Всички действия на възложителя
към кандидатите са в писмен вид.
(2) Решенията на възложителя, за които той
е длъжен да уведоми кандидатите, се връчват
лично срещу подпис или се изпращат с препоръ-
чано писмо с обратна разписка или по електро-
нен път при условията и по реда на Закона за
електронния документ и електронния подпис.
Чл. 18. (1) Възложителят назначава коми-
сия за провеждане на процедура за малка об-
ществена поръчка, като определя нейния със-
тав и резервни членове.